Elverte a bajnokot a KTE
A KTE labdarúgócsapata fegyelmezett, okos játékkal 2-0-ra gyõzni tudott a bajnoki címvédõ Videoton otthonában. Online tudósításunk.
OTP Bank Liga 12. forduló.
Videoton FC - Kecskeméti TE 0-2 (0-0)
Sóstói stadion, 1600 nézõ. Vezeti: Vad II (Albert, ifj. Tóth V.)
Videoton: Tujvel - Brachi, Caneira, Vinicius, Oliveira - Walter, Sándor Gy. (Vasziljevics, 70.), Elek (Nikolics, 58.), Tóth B., Brandao (Gosztonyi, 69.) – Alves. Vezetõedzõ: Paolo Sousa
KTE: Németh - Maynard, Radanovics, Balogh B., Mohl - Csukics, Szavics, Bertus (Urbán, 82.) - Bori, Stokic, Foxi (Forró, 87.). Vezetõedzõ: Tomiszlav Szivics
Gólszerzõ: Radanovics (56.), Szavics (67.)
Sárga lap: Bertus (19.), Csukics (81.), Brachi (84.), Oliveira (87.)
Piros lap:
Vége a mérkõzésnek!
92. perc: a végén még egy szép támadást láthattunk a KTE-tõl, melynek a végén Maynard lõtt 20 méterrõl a kapu mellé.
90. perc: az utolsó csere a mérkõzésen: Stokic helyére a fiatal Pekár állt be.
87. perc: elõbb Oliveira kapott sárga lapot Bori buktatásáért, majd cserél a KTE: Foxi helyére Forró állt be.
84. perc: Brachi kapott sárga lapot Stokic felrágásáért.
82. perc: Urbán jött be Bertus helyére.
82. perc: Brachi lõtt 21 méteres szabadrúgásból a kapu fölé.
81. perc: Csukics kapott sárga lapot Alves megrúgásáért.
77. perc: jön a Vidi, most Alves lõtt 17 méterrõl, jobbal a bal salsó sarok mellé.
75. perc: Nikolics most ballal, 20 méterrõl próbálkozott, Németh újra biztosan védett.
74. perc: Brachi elõreíevlése után Nikolics fejelt kapura 9 méterrõl, Németh biztosan hárított.
69. perc: Sousa kétségbeesésében kettõs cserére szánja rá magát: Sándor helyére Vasziljevics, Brandao helyére Gosztonyi állt be.
66. perc: hatalmas góllal növeli elõnyét a KTE! Mohl baloldali beadása után a hosszú oldalon érkezõ Szavics ballal, 8 méterrõl lõtt a hálóba, 0-2.
A hazai nézõk egyre türelmetlenebbek, füttyszóval tüntetnek a lélektelen, rossz játék ellen.
64. perc: az elõreiramodó Bori lõtt kapura 22 méterrõl, a labda alig kerülte el a bal alsó sarkot.
58. perc: a hazai publikum követelésére Sousa beküldi Nikolicsit, igaz, azt a döntését, miszerint Eleknek kell lejönni, hangos füttyszóval fogadta a közönség.
56. perc: vezet a KTE! Bertus jobb oldali szöglete után a rövid sarok felé mozgó Radanovics 4 méterrõl a hálóba csúsztatott. 0-1.
52. perc: a meccs eddigi legnagyobb helyzete maradt ki, miután Brandao jobb oldali beadása után egy kavarodás közben Walter elé került a labda, de a támadó ajtó-ablak helyzetben, 6 méterrõl nem találta el a kaput sem.
51. perc: a KTE eljutott zsinórban nyolc jó átadásig. Ez biztosan rekord a meccsen a két csapatot nézve, apró bibi, hogy az ellenfél térfelérõl sikerült így a kapusig visszajutni.
Elkezdõdött a második félidõ.
Ez egészen elképesztõ gyenge színvonalú 45 perc volt. A rossz passzok tekintetében Guiness rekord gyanú él fenn.
Vége az elsõ félidõnek!
39. perc: Brachi 30 méteres szabadrúgása után Németh véd.
37. perc: Sándor lõtt jobbal, 24 méterrõl kapu mellé.
32. perc: nincs mit szépíteni ezen, borzalmasan gyenge a színvonal...
26. perc: most Bertus lõtt 18 méterrõl, ballal kapura, Tujvelnek nem okozott gondot a hárítás.
22. perc: növekvõ hazai fölény, most Oliveira lõtt jobbal, 20 méterrõl kapu mellé.
19. perc: Bertus kapott sárga lapot Elek felrúgásáért.
Az elsõ negyedórában némi hazai fölény, de a KTE nem játszik alárendelt szerepet.
13. perc: egy tetszetõs hazai összjáték után Sándor lõtt ballal, 13 méterrõl kapura, Németh könnyedén védett.
7. perc: Brachi jobb oldali oldali beadása után Walter lõtt 7 méterrõl kapu mellé.
6. perc: Bori remel megkerülõs csellel ment el a jobb oldalon, beadása azonban Foxi mögé ment, így oda lett a helyzet.
Bántóan kevesen kíváncsiak a bajnokcsapatra, a hangulat is igen szomorkás.
4. perc: az elsõ helyzet: Brandao visszagurítása után Sándor lõtt 18 méterrõl, jobbal a kapu fölé.
A Videoton kezdte a mérkõzést.
Kecskemétrõl mintegy 50 szurkoló látogatott el Székesfehérvárra. A VIP lelátón Gellei Imre és Egervári Sándor is megtekinti a mérkõzést.
A két kispad közötti különbség is sokat mondó lehet: hazai oldalon montenegrói válogatott hálóõre Bozovic, illetve Gosztonyi, Nikolics, Vasziljevics, Hector, Mitrovics és Apostolopoulos foglal helyet. A vendégeknél Antal, Patvaros, Gyagya, Pekár, Forró, Urbán és Hegedûs vár bevetésre.
Mint arról a delmagyar.hu elsõként beszámolt, a kecskeméti csapat komoly anyagi válságba került az elmúlt idõszakban. A portálunknak nyilatkozó játékosok elmondták, a fizetésük nagyobb részét képezõ juttatásokat több hónapja nem kapták meg a klubtól, ezért a szerdai Ligakupa mérkõzés 30. percében be is vonultak egy rövid sztrájk elejéig az öltözõfolyosóra.
A kecskeméti csapatban a sérült Alempijevics, Koszó, Ebala és Litsingi mellett a Videotontól kölcsönbe kapott Lencse László és Gyurcsó Ádám sem léphet pályára a Sóstói stadionban. Így Tomiszlav Szivics hat olyan játékosra sem számíthat, aki egyébként akár a kezdõcsapatban helyet kaphatna.
Köszöntjük Olvasóinkat a Videoton - Kecskeméti TE OTP Bank Liga labdarúgó mérkõzés online tudósításán.
Beharangozó írásunk:
Szombaton 17 óra 30 perces kezdéssel a bajnoki címvédõ Videoton otthonában lép pályára a KTE labdarúgócsapata. A játékosok hétközi, országos botrányt kavart sztrájkja után nagy kérdés, hogy fejben mennyire lesznek ott a pályán a vendégjátékosok. Mindenesetre a kecskemétiek vezetõedzõje, Tomiszlav Szivics nem túl optimista a meccs elõtt, legalábbis erre lehet következtetni a klub hivatalos honlapjának adott rövid, ám annál lényegre törõbb esélylatolgatása alapján: "Nincs esélyünk, de megpróbáljuk kihozni magunkból a maximumot. Bízom a csapatban."
A Kecskemét mestere tényleg nincs könnyû helyzetben, hiszen játékosai hónapok óta nem kapják meg bérüket, így pedig nagyon nehéz követelni, és rendet tartani úgy a pályán, mint az öltözõben. Tetézi a gondokat, hogy a KTE egyik legjobb formában lévõ támadója, Lencse László a két klub kölcsön-megállapodása értelmében nem léphet pályára, míg Alempijevics, Koszó, Ebala és Litsingi sérült.
A bajnoki címvédõ Videotonnak persze nincsenek anyagi gondjai, várhatóan nyolc vagy kilenc légióssal a kezdõben várják majd a KTE-t a nyári szuperkupa döntõ visszavágójaként is aposztrofálható találkozón. Paolo Sousa azonban tudja, a KTE még megroggyant állapotban sem lekezelhetõ ellenfél: "Azt gondolom, hogy egy nehéz mérkõzés vár ránk. Én személy szerint szeretem, ahogy a Kecskemét játssza a futballt. Ráadásul õk már egy kész csapat. Mindig fegyelmezetten játszanak, úgyhogy a legjobbunkat kell hoznunk ahhoz, hogy elérjük, amit mindig szeretnénk: a gyõzelmet. A csapatom meccsrõl-meccsre jobban játszik, és véleményem szerint egy jó meccset játszunk a hétvégén, egy jól futballozó csapat ellen, akik jól is szerepelnek a bajnokságban. Vagyis nekünk tényleg mindent meg kell tennünk azért, hogy újra begyûjtsük a 3 pontot – nyilatkozta a portugál szakember a Vidi hivatalos honlapján.
A 17.30-kor kezdõdõ mérkõzésrõl a delmagyar.hu élõ online tudósításban számol majd be.
KTE Kecskemét labdarúgás